《公子行》
唐代·徐夤

十五辕门学控弦，六街骑马去如烟。金多倍著牡丹价，

发白未如章甫贤。有耳不闻经国事，拜官方买谢恩笺。

相如谩说凌云赋，四壁何曾有一钱。

作者简介：徐夤：字昭梦，福建莆田人。登乾宁进士第，授秘书省正字。依王审如，礼待简略，遂拂衣去，归隐延寿溪（现留于绶溪公园，系莆田二十四景之一）。著有《探龙》、《钓矶》二集，诗二百六十五首。